b'\n_START_ARTICLE_\nRazdelilna transformatorska postaja\n_START_PARAGRAPH_\nRazdelilna transformatorska postaja (kratica: RTP) je stikalna postaja, ki je povezana z ve\xc4\x8d daljnovodi tako prenosnega kot distribucijskega elektri\xc4\x8dnega omre\xc5\xbeja.\n_START_SECTION_\nOpis\n_START_PARAGRAPH_\nRTP tako omogo\xc4\x8da transformacijo napetosti na ni\xc5\xbeji napetostni nivo in sicer preko stikali\xc5\xa1\xc4\x8da._NEWLINE_Zaradi svoje vloge (zbiranje in razdeljevanje elektri\xc4\x8dne energije v ve\xc4\x8djem obsegu) se RTP ponavadi nahajajo ob elektrarnah ter pred ve\xc4\x8djimi urbanimi sredi\xc5\xa1\xc4\x8di oz. gospodarskimi objekti._NEWLINE_RTP je ponavadi sestavljena iz: visokonapetostnega stikali\xc5\xa1\xc4\x8da (ki se zaradi potrebnih ve\xc4\x8djih razdalj nahaja na prostem), transformatorjev, srednjenapetosnega stikali\xc5\xa1\xc4\x8da (ki se nahaja v zaprtem prostoru), komandnega oz. nadzornega prostora in pomo\xc5\xbenih prostorov.\n_START_SECTION_\nSlovenija\n_START_PARAGRAPH_\nNajve\xc4\x8dja RTP v Sloveniji je RTP Brestanica, ki je bila posodobljena leta 2009. Vrednost prenove je bila 23,8 milijona evrov, pri \xc4\x8demer so sredstva prispevali: ELES (14,8 milijona), Termoelektrarna Brestanica (6,7 milijona) in Elektro Celje (2,3 milijona evrov). Elektro Celje je dodatno namenil 3,1 milijona evrov za postavitev novega distribucijskega 20 kV stikali\xc5\xa1\xc4\x8da z dvema transformatorjema.'